b'\n_START_ARTICLE_\nKigalis\n_START_SECTION_\nIstorija\n_START_PARAGRAPH_\nKigalis \xc4\xafkurtas vokie\xc4\x8di\xc5\xb3 kolonist\xc5\xb3 1907 m. Ta\xc4\x8diau sostine tapo tik 1962 m. Tradicin\xc4\x97 karaliaus sostin\xc4\x97 buvo Njanzoje, o kolonijin\xc4\x97 administracija buvo \xc4\xafsik\xc5\xabrusi Butar\xc4\x97je. Ruandai tapus nepriklausoma \xc5\xa1alimi, Kigalis pasirinktas sostine, nes buvo \xc5\xa1alies centre. Miestas netrukus prad\xc4\x97jo spar\xc4\x8diai augti ir greitai tapo Ruandos kut\xc5\xabriniu ir ekonominiu centru. 1994 m. baland\xc5\xbeio 7 d. Kigalyje \xc4\xafvyko kruvinos Ruandos genocido \xc5\xbeudyn\xc4\x97s.\n_START_SECTION_\nEkonomika ir susisiekimas\n_START_PARAGRAPH_\nNetoli miesto i\xc5\xa1gaunamas ir apdirbamas kasiteritas. Odos apdirbimas, avalyn\xc4\x97s, tekstil\xc4\x97s, maisto pramon\xc4\x97. Apylink\xc4\x97se vystomas \xc5\xbeem\xc4\x97s \xc5\xabkis. \xc5\xa0alia miesto yra tarptautinis Kigalio oro uostas, i\xc5\xa1 kurio vyksta reisai \xc4\xaf Nairob\xc4\xaf, Adis Abeb\xc4\x85, Briusel\xc4\xaf, Bu\xc5\xbeumb\xc5\xabr\xc4\x85 ir Johanesburg\xc4\x85. Ta\xc4\x8diau t\xc4\x97ra tik vienas vietinis reisas \xc4\xaf Kjangugu. I\xc5\xa1 Kigalio keliai veda \xc4\xaf did\xc5\xbeiausius \xc5\xa1alies ir aplinkini\xc5\xb3 valstybi\xc5\xb3 miestus. Yra universitetas, keli institutai.\n_START_SECTION_\nTurizmas\n_START_PARAGRAPH_\nKigalis \xe2\x80\x93 svarbiausias Ruandos turizmo centras. Yra 3 tarptautin\xc4\x97s klas\xc4\x97s vie\xc5\xa1bu\xc4\x8diai. Vykdomos ekskursijos \xc4\xaf nacionalinius parkus. Svarbiausi miesto pastatai \xe2\x80\x93 ba\xc5\xbeny\xc4\x8dia, turgus, pranc\xc5\xabz\xc5\xb3 kult\xc5\xabros centras. Yra keletas restoran\xc5\xb3, kino teatras.'